ખોડલધામ ટ્રસ્ટના ચેરમેન નરેશ પટેલે અચાનક રાજીનામું આપ્યાની વાત વાયુ વેગે ફેલાઇ હતી, જેના કારણે રાજ્યમાં સમાજના લોકો રસ્તા પર ઉતરી આવી નરેશ પટેલનું સમર્થન કરી વિરોધ વ્યક્ત કર્યો હતો, કેટલાક સ્થળો પર પોસ્ટરો પણ લગાવવામાં આવ્યા અને નરેશ પટેલ રાજીનામું પરત ખેંચે તેવી અપીલ કરી હતી. તો પાટીદાર આંદોલનના પ્રણેતા હાર્દિક પટેલે પણ ટ્વીટ કરી આરોપ લગાવ્યો કે સમાજના ખોડલધામ ટ્રસ્ટનું ભગવાકરણ થઇ ગયું છે એટલે કે ભાજપે તે પડાવી લીધું છે. અને નરેશ પટેલ સાથે દગો થયો છે. આ મુદ્દે નરેશ પટેલે જણાવ્યું કે આપણા દેશમાં તમામ લોકોને બોલવાનો અધિકાર છે, પરંતુ હકીકતમાં ટ્રસ્ટ પર લગાવવામાં આવેલા આરોપો ખોટા છે, ટ્રસ્ટ આજે પણ કોઇપણ રાજકીય પક્ષને સમર્થન આપતું નથી.